Mirgelių piliakalnis

Mirgelių piliakalnis, Nupronių piliakalnis – piliakalnis Trakų rajono savivaldybės teritorijoje, Nupronyse, Onuškio seniūnija. Pasiekiamas iš kelio Onuškis – Babrauninkai Nupronių pradžioje ties kelio posūkiu į dešinę pasukus keliuku į kairę vakarų kryptimi ir pavažiavus 700 m yra 100 m į dešinę šiaurėn nuo kelio.

Piliakalnis 
Piliakalnis įrengtas atskiroje kalvoje. Aikštelė pailga šiaurės vakarų – pietryčių kryptimi, 50 m ilgio, 24 m pločio, iki 2 m įdubusiu viduriu – pietvakariniu kraštu. Joje rasta brūkšniuotos, grublėtos, lygios ir gludintos keramikos. Šlaitai vidutinio statumo-statūs, 6-10 m aukščio.

Piliakalnis apardytas arimų, dirvonuoja.

Piliakalnis datuojamas I tūkstantmečio pradžia – viduriu. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 17000 m². Išmatavimai: 160 m ilgio rytų – vakarų kryptimi ir iki 120 m pločio.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos Respublikos istorijos ir kultūros paminklų sąrašas, V.,1993, p.36.
 Valstybės archeologijos komisijos medžiaga. KPC A. F.1 Ap.1. B.58. P.232-237.
 Bronius Dakanis. Mažai žinomi Lietuvos piliakalniai // Kultūros paminklai. V., 1994. Kn.1. P.45-46.
 Gintautas Zabiela. Lietuvos medinės pilys. V., 1995. P.238.
 Kultūros paminklų enciklopedija: Rytų Lietuva II. V., 1998. P.34.
 Lietuvos piliakalniai: atlasas. Vilnius, 2005, t. 3, p. 152–153.

Nuorodos 
 Sąrašas:Lietuvos piliakalniai
 Lietuvos piliakalniai. Mirgeliai

Piliakalniai Trakų rajone